Document ID: 32010R0849

РЕГЛАМЕНТ (ЕС) № 849/2010 НА КОМИСИЯТА
от 27 септември 2010 година
за изменение на Регламент (ЕО) № 2150/2002 на Европейския парламент и на Съвета относно статистиката на отпадъците
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 2150/2002 на Европейския парламент и на Съвета от 25 ноември 2002 г. относно статистиката на отпадъците (1), и по-специално член 6, параграф 2 от него,
като има предвид, че:
(1)
Оценката на първите два набора от данни, получени през 2006 г. и 2008 г., показа необходимост от преразглеждане на някои концептуални недостатъци в приложенията към Регламент (ЕО) № 2150/2002.
(2)
Комисията уведоми Европейския парламент и Съвета относно прилагането на Регламент (ЕО) № 2150/2002 (2) и предложи редица изменения.
(3)
Поради това Регламент (ЕО) № 2150/2002 следва да бъде съответно изменен.
(4)
Мерките, предвидени в настоящия регламент, са в съответствие със становището на Комитета на Европейската статистическа система, създаден с Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (3),
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент (ЕО) № 2150/2002 се заменят с текста на приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 септември 2010 година.

Labels: 10
12
19
20